Държавен вестник, бр. 77, 2016 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  77
ПОСТАНОВЛЕНИЕ № 251
ОТ 27 СЕПТЕМВРИ 2016 Г.
за приемане на Наредба за условията и реда 
за прилагане на схеми за предоставяне на 
плодове, зеленчуци, мляко и млечни продукти 
в учебните заведения – Схема „Училищен 
плод“ и Схема „Училищно мляко“
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за ус­
ловията и реда за прилагане на схеми за 
предоставяне на плодове, зеленчуци, мляко и 
млечни продукти в учебните заведения – Схема 
„Училищен плод“ и Схема „Училищно мляко“.
Заключителни разпоредби
§ 1. Отменят се:
1. Наредбата за условията и реда за при­
лагане на схема за предоставяне на плодове 
и зеленчуци в учебните заведения – схема 
„Училищен плод“, приета с Постановление 
№ 91 на Министерския съвет от 2010 г. (обн., 
ДВ, бр. 37 от 2010 г.; изм. и доп., бр. 58 от 
2010 г., бр. 70 и 102 от 2011 г., бр. 62 и 74 от 
2013 г., бр. 26 от 2015 г. и бр. 71 от 2016 г.).
2. Постановление № 91 на Министерския 
съвет от 2010 г. за приемане на Наредба за 
условията и реда за прилагане на схема за 
предоставяне на плодове и зеленчуци в учеб­
ните заведения – схема „Училищен плод“.
3. Наредбата за условията и реда за прилагане 
на схема за предоставяне на мляко и млечни 
продукти в учебните заведения – схема „Учи­
лищно мляко“, приета с Постановление № 257 
на Министерския съвет от 2015 г. (обн., ДВ, 
бр. 75 от 2015 г.; изм. и доп., бр. 71 от 2016 г.).
4. Постановление № 257 на Министерския 
съвет от 2015 г. за приемане на Наредба за 
условията и реда за прилагане на схема за 
предоставяне на мляко и млечни продукти в 
учебните заведения – схема „Училищно мляко“.
§ 2. Постановлението влиза в сила от деня 
на обнародването му в „Държавен вестник“. 
Министър-председател: 
Бойко Борисов
За главен секретар на Министерския съвет: 
Веселин Даков
НАРЕДБА
за условията и реда за прилагане на схеми 
за предоставяне на плодове и зеленчуци и 
на мляко и млечни продукти в учебните за­
ведения – Схема „Училищен плод“ и Схема 
„Училищно мляко“
Г л а в а  п ъ р в а
ОБЩИ РАЗПОРЕДБИ
Чл. 1. (1) С наредбата се уреждат условията и 
редът за прилагане на схемата за предоставяне 
на плодове и зеленчуци в учебните заведе­
ния, наричана по-нататък „Схема „Училищен 
плод“, и на схемата за предоставяне на мляко 
и млечни продукти в учебните заведения, на­
ричана по-нататък „Схема „Училищно мляко“, 
наричани по-нататък „схеми за предоставяне 
на плодове и зеленчуци и на мляко и млечни 
продукти в учебните заведения“ или „схемите“.
(2) Схема „Училищен плод“ се прилага за 
постигане на следните цели:
1. подобряване на хранителните навици на 
децата и учениците чрез повишаване консу­
мацията на плодове и зеленчуци при спазване 
на здравните изисквания;
2. подобряване на общественото здраве и 
намаляване на дългосрочния риск за развитие 
на социално значими болести;
3. повишаване на информираността на 
децата, учениците и на техните родители, 
както и на учителите за принципите за здра­
вословно хранене;
4. стимулиране на производството на пло­
дове и зеленчуци в Европейския съюз (Съюза).
(3) Схема „Училищно мляко“ се прилага 
за постигане на следните цели:
1. трайно увеличаване на дела на млякото 
и млечните продукти в храненето на децата 
във възрастта, в която се оформят хранител­
ните им навици;
2. повишаване в дългосрочен план консу­
мацията на мляко и млечни продукти сред 
децата, за да се създадат и насърчат здраво­
словни хранителни навици;
3. стимулиране на производството и реа­
лизацията на мляко и млечни продукти.
Чл. 2. (1) Прилагането на схемите за пре­
доставяне на плодове и зеленчуци и на мляко 
и млечни продукти в учебните заведения се 
финансира от Европейския фонд за гаранти­
ране на земеделието, както и от държавния 
бюджет под формата на:
1. национална помощ съгласно чл. 217 от 
Регламент (ЕС) № 1308/2013 на Европейския 
парламент и на Съвета от 17 декември 2013 г. за 
установяване на обща организация на пазарите 
на селскостопански продукти и за отмяна на 
регламенти (ЕИО) № 922/72, (ЕИО) № 234/79, 
(ЕО) № 1037/2001 и (ЕО) № 1234/2007 (ОВ, 
L 347 от 20.12.2013 г.), наричан по-нататък 
„Регламент (ЕС) № 1308/2013“;
2. национално съфинансиране на Схема 
„Училищен плод“ в размер минимум 10 на 
сто от общото финансиране съгласно чл. 5, 
параграф 1 от Регламент (ЕС) № 1370/2013 на 
Съвета от 16 декември 2013 г. за установяване 
на мерки за определянето на някои помощи 
и възстановявания, свързани с общата ор­
ганизация на пазарите на селскостопански 
продукти (ОВ, L 346 от 20.12.2013 г.).
(2) С националната помощ по ал. 1, т. 1 
се възстановяват и допустимите разходи за 
данък върху добавената стойност.
(3) Националното съфинансиране по ал. 1, 
т. 2 се предоставя от одобрените разходи